### | | | | --- | --- | | | | | --- | | **Byråd** 26. november 2019 Sagsnr. 710-2018-53419 Dok.nr. 710-2019-239843 Leif Christiansen | | 179.                Forslag til lokalplan nr. 389 Etageboliger på [adresse] i Hadsten - Åbent

###

|  |  |
| --- | --- |
| Tidl. politisk behandling |  |
| Forventet sagsgang | PU, ØK, BY, høring, PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til forslag til
”Lokalplan nr. 389 Etageboliger på [adresse] i Hadsten og tillæg nr. 10
til Kommuneplan 2017-29”. Planforslagene fremlægges efterfølgende i offentlig
høring.

Lokalplanen tager afsæt i Hadsten midtbyplan og to private
lodsejeres ønske om at opføre etageboliger på [adresse].

Ved lokalplanens udarbejdelse er lokalplanområdet udnyttet
til liberalt erhverv i en lav et-etagers bygning samt et garageanlæg fra et
nedlagt autoværksted og en villa i to en halv etage, der anvendes til boliger.
Størstedelen af lokalplanområdet er befæstet med asfalt som anvendes til
parkeringsplads for erhvervet.

Lokalplanområdet, der har et areal på ca. 4.400 m², ligger nord
for [adresse] og nord for [adresse]/Sundhedshuset. Lokalplanområdet
afgrænses af [adresse] mod vest og Ellevej mod øst samt et boligområde ved
[adresse] mod nord.

Formålet med lokalplanen er at skabe mulighed for fortætning
og opføre nye boligformer i midtbyen i overensstemmelse med intentionerne i
[adresse], som Byrådet vedtog 24. september 2019.

Lokalplanen åbner mulighed for at
opføre boligbebyggelse i op til fire etager og 14 meters højde langs med
Laus Skov. Bebyggelsen opføres som et samlet projekt med 20 boliger, der
kan opføres i to etaper.

Boligprojektet indeholder ud over
boligerne, parkering i stueplan og på terrænet syd for bebyggelsen. Arealerne
nord for boligbebyggelsen udlægges til fælles friarealer. Den eksisterende
villa i lokalplanområdet (Nørregade 10) ændres ikke i dette projekt, men der
gives mulighed for at opføre en altan og en garage med

tagterrasse i tilknytning til
villaen.

Der lægges i lokalplanen vægt på, at byggeriet gennem
materialevalg og udformning tilpasses det omkringliggende område.

**VURDERING**

Lokalplanen giver mulighed for at opføre et højt byggeri,
der må forventes at påvirke de omkringboende. Det er belyst i lokalplanen,
hvordan omgivelserne vil blive påvirket af skygger fra boligprojektet.
Endvidere er der udarbejdet visualiseringer, der viser, hvordan udsigten fra de
bagvedliggende boliger på [adresse] og Ellevej vil blive påvirket af byggeriet.

Det konkrete projekt opføres med et varierende etageantal og
højden på byggeriet er søgt tilpasset, så der tages hensyn til
udsigtsmuligheder fra de bagvedliggende ejendomme.

Projektet består af to ens bebyggelser, der opføres med en
indbyrdes afstand og kan opføres i to etaper. Bebyggelserne kombineres så hver
etape består af to tre-etagers og to fire-etagers boligstænger. To af
boligstængerne i fire etager adskiller sig ved, at den øverste lejlighed har
ekstra høj loftshøjde. Med dette arkitektoniske greb ønsker bygherre at sikre
variation i bebyggelsen.

Den nederste etage, der anvendes til depotrum og parkering
er delvist gravet ind i terrænet og vil derfor syne af en etage mindre fra
nordfacaden.

I forslag til Hadsten midtbyplan blev der vist et lignende
projekt, hvor det maksimale etageantal var seks etager. Flere af høringssvarene
til midtbyplanen udtrykte utilfredshed og bekymringer i forbindelse med mulig
opførelse af etagebyggeri på denne placering og 176 skrev under på en
indsigelse mod byggeri i op til seks etager.

Projektet som lokalplanen giver mulighed for, er tilpasset
i etageantal og fordeling af bygningshøjder for at imødekomme indsigelserne fra
midtbyplanen.

**ØKONOMI**

Lokalplanen har ingen direkte økonomiske konsekvenser for
Favrskov Kommune, idet den private bygherre selv skal forestå byggemodning og
opførelse af byggeriet.

**INDDRAGELSE**

Forslaget om at opføre
etageboliger på [adresse] indgår i Hadsten midtbyplan, som Byrådet
vedtog 24. september 2019 efter offentlig høring.

Forud for den politiske
behandling af lokalplanforslaget har der 9. oktober 2019 været afholdt et
dialogmøde med deltagelse af bygherre, hans rådgiver, naboer til projektet,
Planudvalget og forvaltningen.

Borgerinddragelse og kommunikation om lokalplanforslaget
sker efter reglerne i planloven. Det er et selvstændigt mål med planloven, at
offentligheden i videst muligt omfang inddrages i planlægningsarbejdet.

Lokalplanforslaget skal efter godkendelse offentliggøres ved
annoncering på kommunens hjemmeside med en indsigelsesfrist, som Teknik og
Kultur anbefaler fastlagt til otte uger.

**INDSTILLING**

Direktøren for Teknik og Kultur indstiller til Byrådet:

1.   At forslag til ”Lokalplan nr. 389 Etageboliger på
[adresse] i Hadsten og tillæg nr. 10 til Kommuneplan 2017-29” godkendes og
fremlægges i offentlig høring i otte uger.

**BESLUTNING**

***Planudvalget, 5. november 2019:***

Fraværende:Ingen

Indstilles godkendt.

***Økonomiudvalget, 18. november 2019:***

Fraværende:Connie Nørgaard

Indstilles godkendt.

**Bilag**

|  |  |
| --- | --- |
| Forslag til lokalplan nr. 389 Etageboliger på [adresse] i [adresse] 710-2019-228945 |